Vyhodnotenie pripomienkového konania							
	Zameranie zahraničnej politiky SR na rok 2008							
	Lehota na pripomienkovanie - bežný postup – 10 pracovných dní (od 21. 1. 2008 do 1. 2. 2008)							
	Zoznam oslovených subjektov:			ÚV SR, PPV SR pre vedomostnú spoločnosť, európske záležitosti, 				
				ľudské práva a menšiny, 				
				MO SR, MH SR, MV SR,				
				MF SR, MZ SR, MŠ SR,				
				MS SR, MDPaT SR, MVaRR SR,				
				MPSVaR SR, MP SR, MŽP SR,				
				MK SR, NKÚ SR, ŠÚ SR, ÚJD SR, ÚSZZ				
								
	Počet oslovených subjektov:	19 						
	Zaslali do stanoveného termínu:	16		          				
	Zaslali po termíne:	3		ÚV SR, MH SR, MZ SR				
	Vôbec nezaslali:	0						
	Subjekty, ktoré nemali pripomienky:	8		ÚV SR, MO SR, MZ SR, MPSVR SR, MVaRR SR, MDPaT SR, MŽP SR, ŠÚ SR				
								
	Počet vznesených pripomienok:	38						
	Počet akceptovaných:	27 						
	Počet neakceptovaných, z toho počet zásadných - ktoré subjekty 	0/0 						
								
	Rozporové konanie (s kým, kedy, na akej úrovni, s akým výsledkom):	0						
	Počet odstránených pripomienok:	27						
	Počet neodstránených pripomienok:	9						
Rezort	Pripomienka	Typ	Vyh.	Spôsob vyhodnotenia	Poznámka			
ÚV SR	Bez pripomienok				
			
PPV pre VS, EZ, ĽP a menšiny 	V materiály i jeho prílohách je potrebné zjednotiť typ a formát písma	O	A	Zapracované				
	Na str. 10 v kapitole 1.7. doplniť zmienku o záujme Slovenska v rámci tzv. európskej agendy pôsobiť na členské štáty, aby ratifikovali tzv. Reformnú zmluvu	O	N	Neakceptované. Implicitne sa nachádza v kapitole 2.1. Inštitucionálna reforma EÚ. Ratifikácia Lisabonskej zmluvy EÚ.
				
	Na str. 10 v kapitole 1.7. v časti venovanej nečlenským štátom doplniť nasledovnú vetu: „V prípade Islandu bude pozornosť venovaná získavaniu skúseností islandskej vlády pri zavádzaní nových technológií, predovšetkým tzv. vodíkového pohonu.“	O	A	Zapracované				
	Na str. 18 v odseku Lisabonská stratégia za odrážkou „-na podporu vedy a výskumu“ doplniť „...a aplikácie ich poznatkov v praxi“	O	A	Zapracované				
	Na str. 29-30 v kapitole 5. Ekonomická diplomacia doplniť text na vhodnom mieste o vetu „Slovenská diplomacia spolu s príslušnými rezortmi sa bude spolupodieľať na zachytení prebiehajúcej vlny technologických inovácií a ich sprostredkovaní v prospech slovenskej ekonomiky.“	O	A	Zapracované				
MH SR	Na str. 19 navrhujem bod „Využívanie fondov EÚ v SR“ rozšíriť a doplniť o hlavné oblasti, do ktorých by malo byť smerované financovanie zo štrukturálnych fondov na programovacie obdobie rokov 2007 - 2013 v Slovenskej republike v rámci 11 operačných programov, ktoré sú v odseku materiálu citované. 
Súčasne žiadam za prvý odsek doplniť text:
„Ministerstvo hospodárstva SR v rámci operačného programu „Konkurencieschopnosť a hospodársky rast na roky 2007 - 2013“ bude smerovať financovanie najmä do zavádzania: inovácií v podnikoch, spoločných služieb pre podnikateľov, progresívnych technológii v energetike a nových aktivít v oblasti ďalšieho rozvoja cestovného ruchu.“	Z	C	Rozšírená informácia o smerovaní štrukturálnych fondov ide za rámec celkovej koncepcie materiálu Zameranie ZP SR. Nachádza sa v inom vládou schválenom materiály a v ZZP SR by tak pôsobila redundantne. Navrhovaný text bol zapracovaný aj vzhľadom na rastúci význam ekonomickej diplomacie a celkovú snahu oboch rezortov (MH a MZV SR) v oblasti zavádzania inovácii a investícii s vyššou pridanou hodnotou v SR.				
	Na str. 29 žiadam v bode 4.2. doplniť bod 4.2.2. s nasledujúcim znením:  „4.2.2. Svetová obchodná organizácia (WTO)
MZV SR zabezpečí v súčinnosti s MH SR aktívnu účasť SR na rokovaniach WTO, najmä v súvislosti s plnením cieľov rozvojového kola mnohostranných obchodných rokovaní prebiehajúcich pod názvom „Rozvojová agenda z Dohy (Doha Development Agenda)“. Rokovania v súčasnosti prebiehajú na pôde WTO s vysokou intenzitou najmä po predložení prvých návrhov modalít v rámci  kľúčových negociačných problematík (Špeciálneho výboru pre poľnohospodárstvo, Negociačnej skupiny pre prístup na trh s priemyselnými výrobkami a Špeciálneho výboru pre obchod so službami). Kľúčovým cieľom je ukončenie rozvojového kola do konca roku 2008. Z tohto dôvodu očakávame v tomto roku nárast intenzity v rokovaniach za jednotlivé negociačné oblasti. Postupy SR vyplývajú z priorít a zámerov spoločnej obchodnej politiky EÚ, pričom prioritným zámerom je dosiahnuť vyváženosť záväzkov v rámci jednotlivých oblastí, ako aj z celkového výsledného balíka, ktorého efekt napomôže hospodárskemu rastu všetkých členských krajín WTO, s dôrazom na potreby rozvojových a najmenej rozvinutých krajín.“	Z	A	Text zaradený v plnom znení. Názov kapitoly 4.2.2 Svetová obchodná organizácia (WTO), Svetová Banka a Medzinárodný menový fond				
	na str. 29 navrhujem v bode 5. v prvom riadku prvého odseku vetu s použitím výrazu  ...“ekonomizácii“... (ekonomizácia znamená šetrenie) preformulovať nasledovne: „Rok 2008 bude rokom výrazného posunu pri ďalšom zvyšovaní podielu hospodárskej agendy v zahraničnej službe SR.“ 
	Z	A	Zapracované				
	Na str. 29 navrhujem v bode 5. zaradiť za prvý odsek nový odsek: „Ministerstvo hospodárstva SR (MH SR) bude uplatňovať svoje kompetencie pri zvyšovaní kvality spracovávania agendy zahraničného obchodu a medzinárodných hospodárskych vzťahov v ústredí, ako aj pri zvyšovaní kvality zamestnancov vysielaných na plnenie úloh hospodárskej diplomacie. Bude zabezpečovať účinnú tvorbu a realizáciu zahranično-obchodnej politiky v dvojstranných medzinárodných vzťahoch, proexportnú politiku a profesionálne riadenie zamestnancov MH SR, ktorí vykonávajú štátnu službu v cudzine, v súlade so spoločnou obchodnou politikou EÚ. MH SR bude pri presadzovaní zahranično-obchodnej politiky SR a riadení medzinárodných hospodárskych vzťahov  vychádzať z Programového vyhlásenia vlády a vládou schválenej „Proexportnej politiky Slovenskej republiky na roky 2007-2013“ konkrétne rozpracovanej v materiáli „Inštitucionalizácia systému podpory exportu SR“, ktorý vláda schválila na vytvorenie podmienok pre lepšiu základňu podpory exportu.
      MH SR bude cez Obchodno-ekonomické oddelenia (OBEO) pri ZÚ SR v zahraničí, v súčinnosti s vedúcimi a ostatnými pracovníkmi Zastupiteľských úradov SR a s organizáciami v pôsobnosti MH SR, ako sú SARIO (Slovenská agentúra pre rozvoj investícií a obchodu), SACR (Slovenská agentúra pre cestovný ruch), NARMSP (Národná agentúra pre rozvoj malého a stredného podnikania), ale aj s ústredím SOPK (Slovenská obchodná a priemyselná komora) so sieťou jej regionálnych komôr, profesijnými združeniami a zväzmi ďalej zdokonaľovať inštitucionálny rámec na optimálne presadzovanie slovenských hospodárskych a obchodných záujmov v zahraničí. Významné postavenie pri podpore slovenského vývozu bude mať Proexportná rada vlády SR.
    OBEO budú v dennej činnosti presadzovať obchodné a hospodárske záujmy SR, podieľať sa na zvyšovaní exportnej výkonnosti SR sústavným vyhľadávaním príležitostí na presadzovanie slovenských výrobkov a služieb na zahraničných trhoch a konkrétne podporovať vývozné zámery slovenských podnikateľov (spoluorganizovaním podnikateľských misií, seminárov, konferencií, účastí na veľtrhoch a výstavách, uskutočňovaním marketingových a propagačných kampaní, poskytovaním poradenskej, konzultačnej a informačnej činnosti). Budú vyhľadávať zahraničných investorov, podporovať aktívny cestovný ruch, aktívne šíriť priaznivé informácie a spoluvytvárať prestížny obraz SR v zahraničí. Jadro ich spravodajskej činnosti budú tvoriť mesačné, operatívne, teritoriálne a komoditné informácie, ako aj analytické práce, vrátane získavania informácií pre optimálnu hospodársku politiku štátu.
    S cieľom prehlbovať obchodný a hospodársky záber diplomacie, v súlade s uvedenými strategickými dokumentami, má MH SR v rokoch 2008-2010 zámer, postupne skvalitňovať a rozširovať sieť OBEO, predovšetkým v Juhovýchodnej Ázii, severnej Afrike a v Latinskej Amerike.“
	Z	A	Zapracované				
	na str. 5, záver druhého odseku. ...Aj po ukončení členstva... záber konceptu SSR ..., má byť „... SR“.
	O	N	Skratka SSR znamená Reformu bezpečnostného sektora a v danom kontexte je použitá správne a nejde o preklep. Pre vysvetlenie sme ju však zaradili o riadok vyššie				
	na str. 14 v bode 2.1. a v celom materiáli odporúčam používať namiesto termínu „Reformná zmluva“ termín „Lisabonská zmluva“ (ako je to v súčasnom návrhu na ratifikáciu v NR SR)	O	A	Zapracované				
MO SR	Bez pripomienok							
MV SR	Do kapitoly 1.3 Regionálna a cezhraničná spolupráca žiadame doplniť nasledujúcu informáciu: „Podmienkou efektívneho rozvíjania cezhraničnej  spolupráce je cielené vytváranie vhodného inštitucionálneho prostredia pre ústredné orgány štátnej správy na zapojenie do tzv. twinning-out programov (o.i. nástroj predvstupovej pomoci IPA, nástroj európskeho susedstva a partnerstva ENPI), či už ide o zavedenie centrálneho finančného riadenia alebo úpravu zákona o štátnej službe.“	O	A	Doplnené 				
	V časti 2.6. „Sektorálne ciele. Lisabonská stratégia“ odporúčame na str. 18 do ods. „Lisabonská stratégia“ doplniť nový bod v znení „na budovanie informačnej spoločnosti, napr, na informatizáciu verejnej správy“	O	C	Čiastočne akceptované, pojem informačná spoločnosť je implicitne obsiahnutý v pojme vedomostná spoločnosť zaradenom na požiadavku MŠ SR				
	V časti 2.7 „Využívanie fondov EÚ v SR“ odporúčame na str. 19, prípadne v inej vhodnej časti materiálu doplniť nový ods. v znení „Reálne čerpanie fondov EÚ pre riešenie úloh informatizácie verejnej správy je kritickým faktorom úspechu jednotlivých projektov operačného programu informatizácia spoločnosti v roku 2008“.	O	N	Nezodpovedá celkovému rámcovému charakteru materiálu a ide až do prílišného detailu na úroveň operačného programu.				
	V časti 8.2.  „Schengenská spolupráca“ upresňujeme, že Schengenský akčný plán na roky 2008-2009 zatiaľ ešte nebol prijatý. Došlo k posunu termínu, má byť predložený na schválenie vládou SR do konca februára 2008. Navrhujeme preformulovať príslušný text v tomto duchu.	O	A	Bola vynechaná zmienka o konkrétnom materiály. Ostali pomenované úlohy, ktoré treba splniť.				
	V časti 3. „Bezpečnostná politika SR“ odporúčame vhodným spôsobom vyjadriť dôležitosť ochrany utajovaných skutočností ako neoddeliteľnej súčasti bezpečnostného systému. Okrem využívania existujúcej zmluvnej základne na bilaterálnej úrovni bude treba v bezpečnostných dohodách multilaterálneho charakteru s EÚ a NATO zefektívňovať systém ochrany utajovaných skutočností.	O	N	Neakceptovaná				
MF SR	V návrhu uznesenia žiadam v bode C.2. zmeniť dátum. Správne má byť: „... Zameranie zahraničnej politiky na rok 2009“	O	A	Zmenené				
	V časti 2 Členstvo SR v Európskej únii odporúčam na strane 14 a 15 namiesto Reformnej zmluvy EÚ uvádzať Lisabonskú zmluvu.	O	A	Zmenené				
	Vzhľadom na skutočnosť, že v roku 2008 sa bude využívať okrem štrukturálnych fondov a Kohézneho fondu EÚ aj Európsky poľnohospodársky fond rozvoja vidieka je potrebné v časti 2.7 Koordinácia yáležitostí EÚ v SR, Využívanie fondov EÚ v SR predkladaného materiálu okrem Národného strategického referenčného rámca doplniť aj ďalší strategický dokument Národný strategický plán rozvoja vidieka na roky 2007-2013, resp. Národný strategický plán rybného hospodárstva na roky 2007-2013.	O	A	Zapracovaný text: „Slovensko bude aktívne využívať okrem štrukturálnych a kohézneho fondu EÚ aj Európsky poľnohospodársky fond rozvoja vidieka v súlade s dokumentmi - Národný strategický plán rozvoja vidieka na roky 2007-2013 a Národný strategický plán rybného hospodárstva na roky 2007-2013.“				
	V časti 4.1.3 Organizácie v pôsobnosti OSN žiadam doplniť medzinárodné finančné inštitúcie. Slovenská republika sa svojím členstvom v Medzinárodnom menovom fonde a Skupine Svetovej banky aktívne podieľa na medzinárodnej finančnej politike v oblasti v oblasti stability svetového hospodárskeho vývoja, resp. v podpore napĺňania miléniových rozvojových cieľov	O	A	Pripomienka bola zapracovaná s poznámkou, že MMF a Svetová banka nie sú inštitúciami systému OSN (časť 4.1.3). Súhlasíme teda s doplnením textu navrhnutého MF, ale za časť materiálu, ktorá sa venuje OECD v podkapitole 4.2.2. venovanej WTO, SB, MMF „Slovenská republika sa svojím členstvom v Medzinárodnom menovom fonde a Skupine Svetovej banky bude aktívne podieľať na medzinárodnej finančnej politike v oblasti stability hospodárskeho vývoja, resp. v podpore napĺňania miléniových rozvojových cieľov“.        
				
	V časti 4.2.1. OECD odporúčam najmä v odseku 3 konkretizovať prácu v Rozvojovom centre a v odseku 5 uviesť aktivity, ktoré budú prioritné pre Stálu misiu SR pri OECD.	O	N	Zmienku o Rozvojovom centre OECD v časti 4.2.1 považujeme z hľadiska priorít ZP SR v r. 2008 za dostatočnú.       
Zároveň neakceptujeme pripomienku doplniť aktivity SM SR pri OECD, keďže predmetom materiálu „Zameranie ZP...“ sú priority a aktivity SR a nie samotných ZÚ a SM SR. Keďže sa z rovnakého dôvodu v žiadnej časti materiálu nespomínajú aktivity SM SR (NATO, OBSE, OSN) vyradili sme pri záverečnej redakcii materiálu aj posledný odstavec časti 4.2.1. „OECD“.            
				
	V časti 6 Rozvojová pomoc a spolupráca si dovolím upozorniť na skutočnosť, že SR začne prispievať do 10. Európskeho rozvojového fondu až v roku 2011. V časti 6 žiadam uviesť skutočnosti aj o multilaterálnej oficiálnej rozvojovej pomoci (ODA). MF svojimi príspevkami do spoločného rozpočtu EÚ, Skupiny  Svetovej banky a Fondu pre krajiny západného Balkánu, ktorý je v gescii Európskej banky pre obnovu a rozvoj výraznou mierou prispieva na ODA.	O	A	Akceptované do materiálu bol vložený text „Rozhodujúcu časť pravidelných príspevkov SR na oficiálnu rozvojovú pomoc (ODA) tvoria príspevky na multilaterálnu rozvojovú pomoc, ktoré sú v gescii Ministerstva financií SR. Jednoznačne najvyšší príspevok na ODA predstavuje príspevok z odvodov z vlastných zdrojov do spoločného rozpočtu Európskej únie. V r. 2005 vláda SR odsúhlasila pristúpenie k 14. doplneniu zdrojov Medzinárodného združenia pre rozvoj (IDA). Týmto pristúpením bol vytvorený záväzok poskytnúť príspevok do fondu v troch splátkach v rokoch 2006 – 2008. Vláda SR v r. 2006 schválila zapojenie SR do Fondu pre krajiny západného Balkánu (WBF) v rámci Európskej banky pre obnovu a rozvoj. Príspevok SR do fondu je plánovaný v dvoch rovnakých splátkach v priebehu rokov 2007 a 2008.“

Doplnený text v časti spolupráca s donormi „Tieto budú oprávnené čerpať finančné prostriedky na rozvojové projekty už v roku 2008, aj keď z rozhodnutia EK bude Slovensko prispievať do 10. EDF až od roku 2011.“
				
MZ SR	Bez pripomienok							
MK SR	V nadväznosti na závery rokovaní medzi Ministerstvom zahraničných vecí SR a Ministerstvom kultúry SR o spoluorganizovaní prezentačných podujatí pripravovaných pri príležitosti významných historických výročí v roku 2008 a vzhľadom na skutočnosť,                 že uvedené podujatia sú z veľkej časti financované z rozpočtovej kapitoly Ministerstva kultúry SR, ako aj na niektoré vecné nepresnosti v texte žiadame upraviť znenie kapitoly 9. Verejná diplomacia ods. 2 nasledujúcim spôsobom: „Ministerstvo zahraničných vecí SR sa bude spolupodieľať na projektoch a aktivitách v oblasti rozvoja kultúrnej spolupráce. V súvislosti s významnými historickými výročiami v roku 2008 Ministerstvo zahraničných vecí SR a Ministerstvo kultúry SR v spolupráci so Slovenským národným múzeom pripravujú reprezentatívnu výstavu „Osmičkové roky v novodobých slovenských dejinách“, ktorá predstaví najvýznamnejšie dejinné udalosti od revolučného roku 1848 po súčasnosť. Pri príležitosti 90. výročia vzniku Československa sa na Pražskom hrade uskutoční reprezentatívna výstava slovenského výtvarného umenia 20. storočia, ktorej spoluorganizátormi sú Ministerstvo zahraničných vecí SR a Ministerstvo kultúry SR v spolupráci so Slovenskou národnou galériou. Rok 1968 bude mapovať súborná výstava fotografií L. Bielika a multimediálne SR „Rok 1968 na Slovensku v dátumoch“.
	O	A	Upravené v zmysle navrhnutého textu.				
MŠ SR	K bodu 1.3 – Regionálna a cezhraničná spolupráca V texte navrhujeme vynechať prvú vetu, druhú vetu upraviť nasledovne: SR bude ďalej rozvíjať spoluprácu medzi prihraničnými regiónmi susediacich štátov.	Z	A	Vynechané a prepracované				
	Bod 1.8 Krajania – poslednú vetu posledného odseku navrhujeme upraviť nasledovne: Bude taktiež zabezpečovať distribúciu remitendy slovenských periodík a textov v slovenskom jazyku krajanom.	O	A	zapracované				
	Bod 2.6. Lisabonská stratégia – Za prvú vetu „V súlade s cieľmi a zámermi stratégie chce SR naďalej aktívne participovať na krokoch zameraných:“ odporúčame zaradiť ako prioritu  - budovanie vedomostnej spoločnosti.	O	A	Zapracované				
MS SR	Na str. 6 Zamerania v poslednom odseku v úvode textu upozorňujeme na nepresné označenie „... s Ukrajinskou republikou...“ (správne „... s Ukrajinou...“)	O	A	Zmenené				
	Na str. 7 Zamerania v časti „1.2. Vyšehradská spolupráca“ navrhujeme doplniť, že Ministerstvo spravodlivosti SR bude v r. 2008 organizátorom stretnutia ministrov spravodlivosti krajín V4	O	N	Neakceptované, ide to nad rámec celkového zámeru materiálu, tak ako je to pojednané v jeho úvode: 
Hlavným cieľom zamerania je sústrediť pozornosť na ťažiskové body pôsobenia zahraničnej politiky SR v roku 2008, na ktorej sa podľa kompetenčného zákona podieľajú aj ďalšie rezorty za koordinácie Ministerstva zahraničných vecí Slovenskej republiky. Predkladaný materiál má politický charakter pomenovania základných priorít a trendov v oblasti zahraničnej politiky, a preto v ňom nie sú vymenované konkrétne činnosti MZV a siete zastupiteľských úradov. Nemá charakter plánu práce.
				
	Na str. 10 Zamerania v poslednom odseku v druhej vete navrhujeme text upraviť: „SR bude z dlhodobého hľadiska podporovať rozšírenie EÚ o Turecko, vrátane...“	O	N	V zameraní ZP SR nie je vhodné ani potrebné akýmkoľvek spôsobom prejudikovať rýchlosť integrácie iných krajín. Tá bude závisieť predovšetkým od ich vlastných výkonov pri plnení integračných podmienok.				
	Na str. 32 Zamerania v časti 7.1. Pôsobenie SR v Rade Európy, priority predsedníctva SR“, navrhujeme v treťom odseku text doplniť v tom smere, že vo Výbore ministrov Rady Európy bude organizovať v Bratislave 3.-4. apríla 2008 seminár zástupcov vlád členských štátov Rady Európy v konaní pred Európskym súdom pre ľudské práva na tému „Úloha zástupcov vlád pri zabezpečovaní účinnej ochrany ľudských práv“. Seminára sa zúčastní zástupkyňa generálneho tajomníka Rady Európy pani Maud de Boer-Buquicchio, riaditeľ európskeho súdu pre ľudské práva pán Jean-Paul Costa, generálny riaditeľ ľudských práv a právnych záležitostí Rady Európy pán Philippe Boillat a veľvyslanec  SR na Stálej misii pri RE pán Emil Kuchár.	O	N	Neakceptované, prekračuje celkový zámer materiálu – viď vyššie.				
MPSVaR SR	Bez pripomienok							
MVaRRSR	Bez pripomienok							
MŽP SR	Bez pripomienok							
MP SR	V návrhu uznesenia vlády SR odporúčame v bode C.2  opraviť rok 2008 na rok 2009	O	A	Opravené				
	V správe odporúčame v poslednej vete opraviť rok 2007 na rok 2008	O	A	Opravené				
	V kap. 1.1. časť „Ukrajina“ odporúčame v texte na str. 6 nahradiť nesprávny názov štátu „Ukrajinská republika“ oficiálnym názvom „Ukrajina“	O	A	Opravené				
MDPaT SR	Bez pripomienok							
ŠÚ SR	Bez pripomienok							
ÚJD SR	 V návrhu uznesenia vlády Slovenskej republiky odporúčame v bode C.1. za prvú skratku „SR“ doplniť slová „a vedúcimi ostatných ústredných orgánov štátnej správy SR“. V časti Vykonajú: doplniť slová „vedúci ostatných ústredných orgánov štátnej správy SR“.
Odôvodnenie: Naše odporúčanie opierame o ustanovenie § 35 ods. 2) a ods. 4 zákona č 575/2001 Z.z. o organizácii činnosti vlády a organizácii   ústrednej štátnej správy v znení neskorších predpisov.	O	A	Zapracované				
ÚSZZ	Bod 1.8. Krajania, str. 13 – Upraviť názov dokumentu Stratégia starostlivosti SR o Slovákov žijúcich v zahraničí v súlade s uznesením vlády SR č. 696 z 15. augusta 2007, bod C.2.  na „Koncepcia štátnej politiky starostlivosti o Slovákov žijúcich v zahraničí“
	Z	A	Upravené				
	Bod 1.8. Krajania, str. 14, 2. odsek – navrhujeme doplniť nasledovný text: „MZV SR preskúma možnosti Slovenských inštitútov poskytovať priestory pre podujatia organizované krajanskými spolkami a organizáciami v zahraničí, nakoľko väčšina zo spolkov nedisponuje vlastnými priestormi.“
	O	N	Text: „Ministerstvo zahraničných vecí SR bude aj naďalej monitorovať a analyzovať postavenie a situáciu slovenských menšín a krajanských komunít v zahraničí a pomáhať krajanským komunitám v zahraničí prostredníctvom zastupiteľských úradov SR  a  Slovenských inštitútov v zahraničí sa nám pre tento typ materiálu zdá absolútne postačujúcim.“ MZV prostredníctvom svojich ZÚ, GK a SI už krajanom reálne pomáha, ale nemôže sa to stať ich primárnou činnosťou				
	Bod 8.2. Schengenská spolupráca, str. 33 – navrhujeme doplniť nasledovný text: „MZV SR bude prostredníctvom svojej konzulárnej služby poskytovať krajanom aktuálne informácie vo vzťahu k vydávaniu Osvedčenia Slováka žijúceho v zahraničí, ako aj k  právam a povinnostiam vzťahujúcim sa nielen k pobytu na území Slovenskej republiky, ale aj v rámci všetkých krajín Schengenského priestoru.“	O	A	Doplnené				
	Bod 9, Verejná diplomacia, str. 34
K strategickým cieľom a záujmom SR patrí okrem zachovania a rozvoja slovenských menšín a komunít v zahraničí a podpory ich kultúrnej a jazykovej identity aj vzájomne prospešná spolupráca. Krajanské spolky a organizácie v rámci svojej činnosti uskutočňujú samostatné prezentácie Slovenskej republiky a významnou mierou participujú na aktivitách zameraných na zviditeľňovanie svojej materskej krajiny, na prezentáciách širokého spektra všetkých oblastí politického, spoločenského, kultúrneho i hospodárskeho života Slovenska v krajinách svojho pôsobenia. Preto navrhujeme doplniť spoluprácu štruktúr Slovákov žijúcich v zahraničí so ZÚ v oblasti verejnej diplomacie a prezentácie Slovenska.	O	A	Doplnené; krajania sú uvedení medzi neštátnymi aktérmi, s ktorými sa MZV bude snažiť zintenzívniť spoluprácu a dosahovať synergiu v oblasti verejnej diplomacie				

Vysvetlivky k skratkám v tabuľke:
Z - zásadná
O- 	obyčajná  
A - akceptovaná 
C - čiastočne akceptovaná
N - neakceptovaná